Росен Петров: Живеем в Трета световна война, страхът е новият господар!
Профилът на атаката в Париж не отговаря на почерка на "Ислямска държава". По-важното е, че живеем в Третата световна война - свикнахме с нея и живеем в нея. Това е война, която няма да се спечели с тонажа на бомбите. На това мнение е журналистът и бивш депутат Росен Петров, който коментира в "България сутрин" снощната атака в центъра на френската столица. Той е категоричен, че службите за сигурност не могат да контролират как един човек от гето в Париж се радикализира и решава да извърши терористичен акт. Според Росен Петров страхът е новият господар на света. На въпрос дали България е готова за подобни атаки, журналистът отговори: Нито нашите служби са подготвени, нито обществото ни. Тези служби бяха разбити в годините на прехода. Още по темата   Росен Петров е на мнение, че ако Марин льо Пен спечели президентските избори във Франция това ще означава край на ЕС. Журналистът Валери Тодоров отбеляза, че щом "Ислямска държава" е поела отговорност за атаката, това изключва версията за атака на вълк единак. "ЕС няма чисто пазарни конкуренти, но в идеологически план той има врагове и е възможно в лицето на ИД да се появи такъв враг. Инцидентът в Париж индикира основния проблем - радикализирането на граждани на ЕС", каза още гостът на Bulgaria ON AIR.  "Действително сме в състояние на обявена война, защото "Ислямска държава" обяви война на останалия свят", подчерта Валери Тодоров и добави, че са нужни нови органи за сигурност или трябва да се реорганизират сегашните.  "Ислямска държава ще бъде победана, но къде ще отидат тези хора, които са убивали и имат психологията на убийци", попита журналистът. Експертът по национална сигурност Валентин Радев сподели пред репортер на Bulgaria ON AIR, че атаката в Париж най-вероятно има връзка с предстоящите избори във Франция.  "Това не е бомбен атентат и няма много жертви - нещото, към което се стремят терористите. В случая виждаме стрелба по полицаи. Атентат е, така го определяме. Искат да сплашат някого", коментира той. Валентин Радев е на мнение, че България не е застрахована от такива атаки, но за Европа това със сигурност ще се случва. "Пропуски има във всички служби, и в най-големите", подчерта той. Очаквайте видео!